El terreny de la Lourdes i el Lluís és un autèntic paradís. Flanquejat per un idíl·lic rierol a la part baixa, on fer-s’hi un bany és una experiència molt recomanable, ofereix una pau i tranquil·litat indescriptibles. És el lloc ideal per retrobar-se amb un mateix tot deixant-se endur per la bellesa natural de la Vall de Camprodon. L’apartament, dissenyat i decorat amb elegància exquisida per la mateixa Lourdes, et fa sentir com a casa des del primer moment i fa que et vinguin ganes de quedar-t’hi a viure. Ens hem sentit realment privilegiats de poder passar aquests dies preciosos a Els Pins d’Abella i no podem fer altra cosa que recomanar-ho fervorosament a tothom. La Lourdes i el Lluís, a més, són dues persones magnífiques, molt afables i accessibles en tot moment, que han sabut fer de la nostra estada al seu apartament una experiència inoblidable. Moltes gràcies!